|  |
| --- |
| Valmierā |

|  |  |  |  |
| --- | --- | --- | --- |
| 08.04.2025 | | Nr. | 2.4.8.-1./345 |
|  | | | |
| Uz | 07.04.2025. | Nr. |  |

|  |  |
| --- | --- |
|  | **Biedrība “DUEsport”** |
|  | [duesport@inbox.lv](mailto:duesport@inbox.lv)  patrix.legzdins@gmail.com |

|  |
| --- |
| **Par atzinumu bērnu nometnei** |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi biedrības “DUEsport” 2025. gada 7. aprīļa iesniegumu atzinuma saņemšanai bērnu diennakts nometnei “Kusties! Sapņo! Iedvesmojies! Nr. 2” Skangaļu muižā, “Skangaļu muiža 1”, Liepas pagastā, Cēsu novadā. Nometnes paredzētais norises laiks ir no 2025. gada 14. aprīļa līdz 2025. gada 21. aprīlim.

2024. gada 4. jūnijā telpu apsaimniekotājam, SIA “Skangaļu muiža”, tika izsniegts Inspekcijas atzinums Nr. 2.4.8.-14./397 par objekta – Skangaļu muiža – gatavību darbības uzsākšanai (turpināšanai). Izsniegtais atzinums ir derīgs visām rīkotajām bērnu nometnēm augstāk minētajā norises vietā vienu gadu gadījumos, ja nav iesniegta informācija par izmaiņām. Skangaļu muižas apsekojums un higiēniskais novērtējums veikts 2024. gada 23. maijā.

Inspekcija informē, ka biedrībai “DUEsport” ir jāvēršas pie SIA “Skangaļu muiža”, lai saņemtu Inspekcijas izsniegtā atzinuma Nr. 2.4.8.-14./397 kopiju.

Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” noteiktās prasības. Vienlaikus Inspekcija atgādina, ja vasarā peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv)

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |